# **Csanytelek Község Önkormányzata Jegyzőjétől**





*6647 Csanytelek, Volentér János tér 2. sz.*

## 🖀: 63/578-512, 06/20/3142365 Email: jegyzo@csanytelek.hu

CS/1723-4/2020.

**E l ő t e r j e s z t é s**

**Csanytelek Község Önkormányzata Polgármestere** döntéséhez

**Tárgy:** *Csanytelek Község Önkormányzata közérdekű adatok és közérdekből nyilvános adatok közzétételi kötelezettség teljesítésének ellenőrzéséről*

**Tisztelt Polgármester úr!**

A **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 40/2020. (III. 11.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében: **veszélyhelyzetben a települési önkormányzat képviselő-testületének** **feladat- és hatáskörét a polgármester** **gyakorolja.** Ez azt jelenti, hogy az adott Bizottság, és a Képviselő-testület sem tart ülést, döntést nem hoz, mert helyette és nevében a Polgármester úr jogosult eljárni. Ennek a rendelkezésnek megfelelve nyújtom be Önnek a tárgyi előterjesztést jóváhagyásra.

A belső ellenőrzési feladattal megbízott okleveles pénzügyi revizor Gajdán Lejla elvégezte *a Csanytelek Község Önkormányzata közérdekű adatok és közérdekből nyilvános adatok közzétételi kötelezettség teljesítésének ellenőrzését,* melynek eredményéről szóló belső ellenőri jelentését ezen előterjesztéshez mellékelek.

Az ellenőrzés végrehajtása az előre kiadott – és a képviselő-testület által elfogadott – ellenőrzési ütemterv szerint valósult meg.

A belső ellenőr a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendeletben rögzített követelményeknek megfelelően készítette el jelentését. A belső ellenőri jelentés beterjesztőként az Mötv. 119. §-a és az Áht 70. §-a szerint jártam el.

Indítványozom a tárgyban benyújtott előterjesztésben, valamint a határozatban foglaltak változtatás nélküli elfogadását.

C s a n y t e l e k, 2020. június 10.

Tisztelettel:

Kató Pálné

jegyző

**…/2020. (VI. .) Polgármesteri határozat**

**Tárgy:** *Csanytelek Község Önkormányzata közérdekű adatok és közérdekből nyilvános adatok közzétételi kötelezettség teljesítésének ellenőrzéséről szóló belső ellenőri jelentésének jóváhagyása*

**H a t á r o z a t**

A **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 40/2020. (III. 11.) Korm. rendelettel.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében: „**Veszélyhelyzetben a települési önkormányzat képviselő-testületének**, a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.**

Csanytelek Község Önkormányzata Polgármestereként *Csanytelek Község Önkormányzata közérdekű adatok és közérdekből nyilvános adatok közzétételi kötelezettség teljesítésének ellenőrzéséről szóló belső ellenőri jelentésben foglaltakat a tárgyi előterjesztéshez 1. mellékleteként csatolt tartalommal jóváhagyom.*

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Gajdán Lejla belső ellenőr
* Erhard Gyula polgármester
* Kató Pálné jegyző és általa
* Tóth Józsefné Adó- és Pénzügyi Iroda Vezetője
* Irattár