# ***Csanytelek Község Önkormányzata Jegyzőjétől***





*6647 Csanytelek, Volentér János tér 2. sz.*

🖀: 63/578-512, 06/20/3142365 Email: [jegyzo@csanytelek.hu](mailto:jegyzo@csanytelek.hu)

---------------------------------------------------------------------------------------------------------------------------------------

CS/2004-2/2020.

**E l ő t e r j e s z t é s**

**Csanytelek Község Önkormányzata Polgármestere** döntéséhez

**Tárgy:** *Magyar Államkincstár Csongrád Megyei Igazgatósága által lefolytatott ellenőrzés utóellenőrzése megállapításainak*

*tudomásul vétele*

**Tisztelt Polgármester úr!**

A **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 40/2020. (III. 11.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése értelmében a **veszélyhelyzetben a települési önkormányzat képviselő-testületének** **feladat- és hatáskörét a polgármester** **gyakorolja.** Ez azt jelenti, hogy az adott Bizottság, és a Képviselő-testület sem tart ülést, döntést nem hoz, mert helyette és nevében a Polgármester úr jogosult eljárni. Ennek a rendelkezésnek megfelelve nyújtom be Önnek a tárgyi előterjesztés jóváhagyásra, az alábbiak figyelembe vétele mellett.

Tájékoztatom Önt arról, hogy az Áht. 91. § (1) bekezdése értelmében a zárszámadási rendelet-tervezetével együtt a Képviselő-testület elé be kell terjeszteni a Kincstár 68/B. § szerinti jogosultsága alapján általa lefolytatott vizsgálat eredményét tartalmazó jelentést, amely az *önkormányzat és az önkormányzati hivatal éves költségvetési beszámolójára* vonatkozik. Ettől most a fent írtak miatt el kell térni. A *Kincstár* *nem fogalmazott meg javaslatokat, ugyanakkor a jelentésében rögzítette, hogy az önkormányzat és az önkormányzati hivatal gazdálkodásáról szóló 2018. évi költségvetés teljesítését, vagyoni és pénzügyi, gazdálkodásának eredményét bemutató éves költségvetési beszámoló az önkormányzat és az önkormányzati hivatal pénzügyi helyzetéről megbízható és valós képet mutatott.*

Emlékeztem Önt arra, hogy a Magyar Államkincstár Önkormányzati Pénzügyi Szabályszerűségi Ellenőrzési Főosztály Csongrád Megyei Költségvetési Ellenőrzési Osztálya *az önkormányzat és annak hivatala 2018. évi költségvetési évre vonatkozóan pénzügyi szabályszerűségi vizsgálatot végzett, melyet az elmúlt évben azzal zárt le, hogy elfogadta az ellenőrzésre tett javaslatok intézkedési tervbe foglalását.*

Idén április 17. napján ennek az ellenőrzésnek az *utóellenőrzési vizsgálata* vette kezdetét, amelynek alapja már az elmúlt év (2019.) teljes időszaka, amely összehasonlítási alapot ad az önkormányzat és a hivatal 2018. évi költségvetési gazdálkodása során alkalmazott jogszabályi rendelkezések betartása szabályszerűségére.

A Képviselő-testület a 22/2019. (V. 30..) Ökt határozatával jóváhagyta azt az *intézkedési tervet, amely az önkormányzat esetén 5, a hivatal esetén 4 feladat végrehajtását jelölte meg.*

Az utóellenőrzés megállapítása értelmében az **önkormányzat minden intézkedési tervben megjelölt feladatot a megadott határidőn belül,** míg a **hivatal 1 feladatot határidőn túl, de az utóellenőrzés időszakán belül teljesítette, ezért további intézkedés nem szükséges.** Ezzel a dokumentummal, az utóellenőrzés is lezárult.

**Tisztelt Polgármester úr!**

Indítványozom a tárgyi előterjesztésben, annak határozatba foglalását, változtatás nélküli elfogadását, a tárgyi előterjesztéshez csatolt MÁK által kiadott ellenőrzési jelentésben foglaltak tudomásul vételét.

C s a n y t e l e k, 2020. június 10.

Tisztelettel:

…………………………………………

Kató Pálné jegyző

**…/2020. (VI. .. .) Polgármesteri határozat**

**Tárgy:** *Magyar Államkincstár Csongrád Megyei Igazgatósága által lefolytatott ellenőrzés utóellenőrzése megállapításainak*

*tudomásul vétele*

**H a t á r o z a t**

A **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 40/2020. (III. 11.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése értelmében a **veszélyhelyzetben a települési önkormányzat képviselő-testületének** **feladat- és hatáskörét a polgármester** **gyakorolja.**  Csanytelek Község Önkormányzata Polgármestereként a fent írt Kormányrendeletben foglaltaknak megfelelve az alábbi döntést hoztam.

A Magyar Államkincstár Önkormányzati Pénzügyi Szabályszerűségi Ellenőrzési Főosztály Csongrád Megyei Költségvetési Ellenőrzési Osztály Vezetője által ÖPSZEF/1076-6/2020. iktatószám alatt kiadott 1. melléklete (177/2018. UTO) szerint **Csanytelek Község Önkormányzata és a Csanyteleki Polgármesteri Hivatal 2018. évi költségvetési gazdálkodása szabályszerűségi pénzügyi ellenőrzése utóellenőrzésének megállapításai ellenőrzési jelentésében foglaltakat tudomásul veszi** azzal, hogy tárgyban további intézkedés megtételét nem tartja szükségesnek.

**Határozatról értesítést kap:**

* MÁK Önkormányzati Pénzügyi Szabályszerűségi Ellenőrzési Főosztály Csongrád – Csanád Megyei Költségvetési Ellenőrzési Osztály Vezetője (Szeged)
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tóth Józsefné Adó- és Pénzügyi Iroda Vezetője
* Irattár